DE LA SOMERO 2014, la kurda spaco koncentras la amasinformilajn kaj diplomatiajn interesiĝojn. En Irako, post la konkero de Mosulo fare de la Organizo de la Islama Ŝtato (OIŜ) (aŭ : Nacio Islama en Irako kaj Sirio) kaj ties aliancitoj de la sunaisma ribelo komence de junio, la regiona registaro de Kurdujo ricevis novan internacian apogon. La falo de Bagdad-aŭtoritato en la nordo de la lando, kaj la falo de la dua ĉefa iraka urbo tamen kaŭzis nur malmulte da konkretaj reagoj. Inverse, la kurda milita katastrofo de la mezo de aŭgusto pro la nova ofensivo de la trupoj de la memproklamita kalif-lando de s-ro Abu Bakr Al-Baghdadi, estigis tujan reagon de la okcidentaj landoj, kondukitaj de Usono.